[{"text_idx": "#000000", "text": "\u201cEsperantistoj de Bjelovar al sia urbo\u201d okazis la dekan fojon"}, {"text_idx": "#000001", "text": "La Tagon de Urbo Bjelovar kaj Tagon de bjelovaraj defendantoj ankau\u0306 c\u0302i-jare Bjelovara esperantista societo uzis por prepari jam la dekan fojon por siaj samurbanoj kelkajn interesajn kulturajn eventojn enkadre de la renkontig\u0302o Esperantistoj de Bjelovar al sia urbo. Iliajn klopodojn, same kiel dum la pasintaj jaroj, subtenis Urbo Bjelovar kiel au\u0306spicianto, kaj Departemento Bjelovar-Bilogora subvenciante parton de la programo. La renkontig\u0302o okazis la 23-an kaj 24-an de septembro kaj startis per malfermo de foto-ekpozicio Japanio en mia koro de pola-japana esperantistino Aleksandra Watanuki el Nerima, kiu inau\u0306gurig\u0302is la 23-an de septembro en Kafejo kaj dolc\u0302aj\u0302ejo Zagorje kaj restos vizitebla g\u0302is la fino de oktobro."}, {"text_idx": "#000002", "text": "La sabata programo (la 24-an de septembro) okazis en la Studfako de la Popola biblioteko Petar Preradovic\u0301 en Bjelovar, kiu ankau\u0306 c\u0302i-jare partneris en la projekto. Unue estis projekciitaj fotoj el la pasintaj renkontig\u0302oj, kiuj rememorigis la spektantojn pri multaj neforgeseblaj kulturaj momentoj. Por konservi ilin en la memoro, Bjelovara esperantista societo organizis ekspozicion kaj eldonis ankau\u0306 kroatlingvan bros\u0302uron Desetljec\u0301e ustrajnosti i ljubavi za Bjelovar, kiun oni prezentis samtage."}, {"text_idx": "#000003", "text": "La salono de la Studfako estis plenplena ankau\u0306 dum la promocio de la Esperanta traduko de fantasta rakonto Mor, kiun verkis la regiona verkisto \u0110uro Sudeta kaj Esperantigis g\u0302in Zora Heide. La eldonon de c\u0302i tiu traduko finance subtenis Departemento Bjelovar-Bilogora kaj eldonis g\u0302in Bjelovara esperantista societo enkadre de sia eldonplanoj pri diskonigo de regionaj verkoj (antau\u0306e estis eldonitaj la verkoj de Mato Lovrak, Goran Tribuson kaj Z\u030celjko Sabol). Dum la promocio de Mor siajn impresojn pri la verkado de Sudeta dividis kun la publiko la diplomita bibliotekistino Lucija Mis\u030ckic\u0301 Barunic\u0301 en la kroata, kaj profesoro Zdravko Seles\u030c en Esperanto. Kelkajn interesajn c\u0302apitrojn el la verko legis Gabriela Tomic\u0301 el la Bjelovara teatro en la kroata lingvo kaj esperantistino \u0110ur\u0111a Vuc\u030cetic\u0301 el Nova Rac\u030ca en Esperanto. La kovrilon de la libro projektis Tina Toplak Baz\u030culic\u0301."}, {"text_idx": "#000004", "text": "Post la jam kutima komuna fotado en la urba parko okazis jarkunveno de Kroata Esperanto-Ligo en la ejo de Paroko de sankta Antonio, kaj agrable oni festis ankau\u0306 dum la ekskurso al Veliki Gr\u0111evac, kie oni vizitis la memorc\u0302ambron de Mato Lovrak kaj Lovrak-Centron, kaj poste tagmang\u0302is en la restoracio Stari mlin. Krom esperantistoj el Kroatio, partoprenis gastoj el Hungario kaj Bulgario."}, {"text_idx": "#000010", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}]